b'\n_START_ARTICLE_\nHarry Potter ja surma v\xc3\xa4gised (2. osa filmimuusika)\n_START_SECTION_\nAjalugu\n_START_PARAGRAPH_\nWarner Bros. kinnitas oma kodulehel, et esimese osa helilooja, Alexandre Desplat, naaseb ka teiseks osaks. Intervjuus Film Music Magazine\'iga \xc3\xbctles Desplat, et teine osa on suur katsumus ja inimeste ootused on k\xc3\xb5rged, mist\xc3\xb5ttu on palju t\xc3\xb6\xc3\xb6d ees. Desplat alustas muusika kirjutamist 2011. aasta alguses ja l\xc3\xb5petas salvestused 27. mail Abbey Road stuudios koos Conrad Pope\'i ja Londoni s\xc3\xbcmfooniaorkestriga._NEWLINE_"Harry Potteri ja surma v\xc3\xa4giste" teises osas on kasutatud ka eelmiste filmide muusikat. Desplat kinnitas, et on kasutanud John Williamsi muusikat selles filmis rohkem kui eelmises, sest "Hedwig\'s Theme" on filmi edukuseks oluline ning oleks lugupidamatu ja rumal seda mitte kasutada.'